สวัสดีครับคุณ รบกวนสอบถามเหตุการที่ ผมไปเที่ยว อนุเสาวรีย์แห่งหนึ่งได้นั่งกับพื้นบันไดโดยใช้มือแตะที่พื้น เพื่อที่จะถ่ายรูป จากนั้นผมลืมตัวได้ใช้มือหยิบขนมขึ้นมากินต่อ ทันใดนั้นผมก็เห็นสุนัข 3 ตัวอยู่บริเวณนั้น ผมจึงเกิดความกังวนว่า สุนัขนัันจะเดินผ่านและเลียพื้นบริเวณที่ผมใช้มือแตะ จะมีความเสี่ยง ต่อการติดเชื้อพิษสุนัขบ้ามากน้อยแค่ไหนครับ เป็นที่โล่งแจ้งอากาศชื้น ฝนตกปอยๆด้วยเชื้อจะอยู่ได้นานไหมครับ ขอบพระล่วงหน้าครับ
สวัสดีค่ะ แบงค์ เวสป้า,การใช้มือสัมผัสพื้นที่มีสุนัขอยู่และหยิบขนมขึ้นมากินนั้น โอกาสที่จะติดเชื้อพิษสุนัขบ้านั้นถือว่าแทบไม่น่าเกิดขึ้นได้ ดังนั้นอาจไม่จำเป็นต้องไปฉีดวัคซีนป้องกันพิษสุนัขบ้าแต่อย่างใด อย่างไรก็ตาม การนำมือที่ไม่สะอาดหยิบอาหารทาน อาจเสี่ยงต่อการเกิดอาหารเป็นพิษจากเชื้อไวรัสและแบคทีเรียต่างๆ ได้ส่วนการอยู่รอดของเชื้อไวรัสโรคพิษสุนัขบ้าภายนอกตัวของสัตว์ ขึ้นอยู่กับปัจจัยหลายอย่าง ทั้งอุณหภูมิของอากาศ ความชื้น แสงสว่าง สารเคมีต่างๆ เช่น หากอยู่ในอุณหภูมิห้องปกติธรรมดา (30 องศาเซลเซียส) ที่อากาศแห้ง และโดนแสงแดด เชื้อไวรัสพิษสุนัขบ้ามักจะตายภายใน 2 ชั่วโมง เป็นต้น